钦定古今图书集成/理学汇编/字学典/第106卷 > 李璟
## 钦定古今图书集成/理学汇编/字学典/第106卷 > 李璟

按《五代史南唐世家》：“李璟，初名景通，昪长子也。既立，
又改名璟，庙号元宗。”

按陆游《南唐书》，元宗、后主俱善法书。元宗学羊欣，后
主学柳公权，皆得十九。

按《宣和书谱》：“南唐伪主李璟，富文学，工正书。观其字，
乃积学所致，非偶合规矩。其后煜亦以书名，与钱俶
相先后，盖其源流本有自也。”今御府所藏正书一：边
镐《奏状》。